Un pezzu di petra nera

Un pezzu di petra nera hè un rumanzu cortu, una "nuvella" creata da Anghjulu Canarelli. Hè statu publicatu prima in a rivista litteraria Avali è ripublicatu dopu annantu à u blogu di a rivista. Anghjulu Canarelli hè di Livia è metti in scena u so circondu rucchisgianu. L'azzioni si passa in muntagna, trà Asinau, Alcudina è u Cuscionu. Si ritrova quì l'universu particulari d'Anghjulu Canarelli, in a muntagna corsa, incù a so flora rara, a so natura schietta è a so vita campagnola è pastureccia. In 'ssu ambienti specificu nasci a prosa puetica d'Anghjulu Canarelli, incù un suppulu di magia.

Vucabulariu
A lingua aduprata da Anghjulu Canarelli hè ricchissima. Hè carattaristica di a variità rucchisgiana di a lingua corsa, incù monda paroli dirivati di u bassu latinu è ancu prilatini.
 u spinursali : a crista o cresta
 i burrascona : u burrasconu = una forti burrascata
 un buttighju : una goccia, una candedda
 i buttighjona : u buttighjonu = u grossu buttighju
 i scurrutona : u scurrutonu = u timpurali, a timpuralata
 un pizzineddu : un picculu pezzu
 bizzichiddaiani : bizzichiddà = tuccà à picculi colpi incù u bizzicu
 u cilestu : u celi
 un tighjali : una grossa petra platta
 i brandona : u brandonu = pezzu di ghjacciu longu chì s'appinza à capu in ghjò
 nera catramu : nera nera
 scunghjiva : scunghja = fà sdrughja, fà spariscia
 sbalasgiava : sbalasgià = apra
 l’inguirnonu : u grossu inguernu
 i rusgiuledda : u rusgiuleddu = u picculu rùsgiulu = cosi minuruchji, tamantineddi ; furmata da "rusgiulu" è da u suffissu "-eddu"
 ristanghittava : ristanghittà = rimetta a stanghetta
 ostia madonna... : pà la Madonna !
 scapizzendu : scapizzà = caccià u capu
 smizata : smizà = sparta in dui
 i tàcculi : a tàccula, a chjaccula = aceddu neru è bizzichigiaddu chì stà in muntagna
 infurià si : metta si in furia, in collara
 ruzzà = briunà, fà monda rimori
 ciòciara : ùmita
 u fumaccionu : a grossa fumaccia
 dunnina : di donna
 pudditrina : di puddetru
 i pughjulani : u pughjulanu = l'abitanti di u poghju
 ribaldunati : abandunati
 magàcciuli : a magacciula = ughjettu postu par fà a paura à la ghjenti o à l'aceddi
 andacciani : un andaccianu = un vagabondu
 a castizzedda : una piccula càstizza
 u violu : u stradeddu, a piccula strada; furmatu à parta da "via" è da u suffissu "-olu"
 ricalzulata : rialzata
 a bonanova : a bona nutizia
 i grandinona : un grandinonu = una grossa grandinata
 s’infurionu : infurià si = metta si in furia, in còllara
 l'imbutonu : u grossu imbutu
 a vudinedda : u fiumiceddu
 mundati : mundà = caccià a scorza
 stracquata : in terra
 strappiddata : strippata
 si scuppulighja : si scuppuleghja, si sciappa in dui
 l'uvareddu : u picculu ùvaru
 u pizzittinu : u picculu pezzu ; 
 mèlinu : nè caldu nè fritu
 si sparguddonu : sparguddà si, sparguglià si = falà si in u disordini
 sfarrachendu : sfarracà = apra
 un piulaconu : un aceddu ghjovanu ghjovanu
 à nurdivu : versu u nordu

Liami
 Un pezzu di Petra nera : una "nuvella", rumanzu cortu publicata in a rivista Avali, N°3

Da veda dinò
 Anghjulu Canarelli

Categoria:Litteratura corsa